Tiit Köster

Tiit Köster (sündinud 13. mail 1939 Saaremaal Mustjalas) on eesti laulja, koorijuht ja muusikapedagoog.

Ta on õppinud Mustjala koolis ja lõpetanud 1957. aastal Kingissepa Keskkooli. Peale selle on ta õppinud Kingissepa Lastemuusikakoolis viiulit ja klaverit. 1962. aastal lõpetas ta Tallinna Pedagoogilise Instituudi laulu- ja muusikaosakonna muusika ja algklasside õpetaja eriala.

Instituudis õppimise ajal mängis tantsuorkestris Ratex. Aastatel 1961–1967 töötas Kehra Keskkooli muusikaõpetajana. 

Aastatel 1967–1990 laulis RAMis, oli 14 aastat meeskvarteti RAM-1 liige.

Aastatel 1966–1986 juhatas ta Kehra segakoori Helin.

Aastatel 1989–2002 oli ta Kuressaare Muusikakooli direktor, aastatel 1989–2008 Saaremaa Ühendatud Meeskoori dirigent.

Tunnustus 
1985 Eesti NSV teeneline kunstitegelane
2001 Hendrik Krummi nimeline kultuuristipendium
2004 Valgetähe medaliklassi teenetemärk 
2007 Kuressaare linna teenetemärk
2008 Gustav Ernesaksa Fondi stipendium
2010 Saare maavalitsuse teeneteplaat

Viited 

Eesti koorijuhid
Eesti lauljad
Valgetähe medaliklassi teenetemärgi kavalerid
Eesti NSV teenelised kunstitegelased
Sündinud 1939